ระเบียบคณะกรรมการข้าราชการฝ่ายศาลปกครองว่าด้วยประมวลจริยธรรมของเจ้าหน้าที่สํานักงานศาลปกครองพ.ศ. ๒๕๕๕ โดยที่มาตรา ๒๗๙ ของรัฐธรรมนูญแห่งราชอาณาจักรไทย พุทธศักราช ๒๕๕๐ กําหนดให้มาตรฐานทางจริยธรรมของข้าราชการหรือเจ้าหน้าที่ของรัฐเป็นไปตามประมวลจริยธรรมที่กําหนดขึ้นสําหรับข้าราชการหรือเจ้าหน้าที่ของรัฐแต่ละประเภท โดยจะต้องมีกลไกและระบบในการดําเนินงานเพื่อให้การบังคับใช้เป็นไปอย่างมีประสิทธิภาพ คณะกรรมการข้าราชการฝ่ายศาลปกครองเห็นว่าจริยธรรมจะเป็นข้อปฏิบัติที่เป็นแบบแผนคุณงามความดีที่จะเสริมสร้างให้เจ้าหน้าที่ของสํานักงานศาลปกครองมีความประพฤติ การปฏิบัติงาน เกียรติ และศักดิ์ศรี เหมาะสมกับความเป็นเจ้าหน้าที่ของสํานักงานศาลปกครอง และควรแก่การไว้วางใจและเชื่อมั่นของประชาชนเพื่อให้เป็นไปตามเจตนารมณ์ของบทบัญญัติตามรัฐธรรมนูญแห่งราชอาณาจักรไทยดังกล่าวอาศัยอํานาจตามความในมาตรา ๘๔ วรรคหนึ่ง (๑๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ อันเป็นกฎหมายที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา ๒๙ วรรคสาม ประกอบกับมาตรา ๓๑ ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการข้าราชการฝ่ายศาลปกครองจึงกําหนดมาตรฐานทางจริยธรรมของเจ้าหน้าที่สํานักงานศาลปกครองขึ้น ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยประมวลจริยธรรมของเจ้าหน้าที่สํานักงานศาลปกครอง พ.ศ. ๒๕๕๕"ข้อ ๒ ระเบียบนี้ให้ใช้บังคับ เมื่อพ้นกําหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้"จริยธรรม" หมายความว่า ข้อกําหนดเกี่ยวกับจริยธรรมของเจ้าหน้าที่สํานักงานศาลปกครองตามระเบียบนี้ "ก.ขป." หมายความว่า คณะกรรมการข้าราชการฝ่ายศาลปกครอง"คณะอนุกรรมการจริยธรรม" หมายความว่า คณะอนุกรรมการจริยธรรมของเจ้าหน้าที่สํานักงานศาลปกครอง"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"รองเลขาธิการ" หมายความว่า รองเลขาธิการสํานักงานศาลปกครอง"ที่ปรึกษา" หมายความว่า ที่ปรึกษาสํานักงานศาลปกครอง (พนักงานคดีปกครองทรงคุณวุฒิ ที่มีประสบการณ์ ทักษะ และสมรรถนะ) และที่ปรึกษาสํานักงานศาลปกครอง"ผู้อํานวยการ" หมายความว่า ผู้อํานวยการสํานักงานศาล ผู้อํานวยการสํานัก ผู้อํานวยการวิทยาลัยหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่า และให้หมายความรวมถึงหัวหน้ากลุ่มช่วยอํานวยการเลขาธิการ"เจ้าหน้าที่" หมายความว่า ข้าราชการฝ่ายศาลปกครอง พนักงานราชการศาลปกครอง และลูกจ้างสํานักงานศาลปกครองข้อ ๔ ให้นํากฎหมายว่าด้วยวิธีปฏิบัติราชการทางปกครองมาใช้บังคับกับการปฏิบัติตามระเบียบนี้โดยอนุโลมข้อ ๕ ให้เลขาธิการรักษาการตามระเบียบนี้หมวด หมวด ๑ เจตนารมณ์และจุดมุ่งหมาย ข้อ ๖ เจ้าหน้าที่ต้องจงรักภักดีต่อชาติ ศาสนา และพระมหากษัตริย์ ยึดมั่นและธํารงไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุขข้อ ๗ เจ้าหน้าที่ต้องปฏิบัติหน้าที่ให้เป็นไปตามกฎหมาย จริยธรรม เพื่อรักษาประโยชน์ของประเทศชาติและส่วนรวม อํานวยความสะดวกและให้บริการแก่ประชาชน โดยยึดหลักนิติธรรมหลักธรรมาภิบาล ความเป็นกลางทางการเมือง และคํานึงถึงสิทธิ เสรีภาพ ความเสมอภาค และศักดิ์ศรีความเป็นมนุษย์ข้อ ๘ เจ้าหน้าที่ต้องรักษาจริยธรรมโดยกระทําการหรือไม่กระทําการตามที่บัญญัติไว้ในหมวด ๒หมวด หมวด ๒จริยธรรมของเจ้าหน้าที่ ข้อ ๙ เจ้าหน้าที่ต้องมีจริยธรรมต่อประเทศชาติและส่วนรวม ดังต่อไปนี้(๑) ยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข ไม่ดําเนินการใดที่เป็นการต่อต้านหรือก่อให้เกิดความเสื่อมเสียแก่การปกครองระบอบประชาธิปไตยอันมีพระมหากษัตริย์ทรงเป็นประมุข(๒) จงรักภักดีต่อพระมหากษัตริย์ และไม่กระทําการละเมิดต่อองค์พระมหากษัตริย์ พระราชินีและรัชทายาท(๓) ยึดถือประโยชน์ของประเทศชาติและส่วนรวมเหนือกว่าประโยชน์ส่วนตนและพวกพ้องไม่กระทําการใดในตําแหน่งหน้าที่หรือปฏิบัติการใดในฐานะส่วนตัวซึ่งก่อให้เกิดการขัดกันระหว่างประโยชน์ของประเทศชาติและส่วนรวมที่อยู่ในหน้าที่ความรับผิดชอบข้อ ๑๐ เจ้าหน้าที่ต้องมีจริยธรรมต่อสํานักงาน ดังต่อไปนี้(๑) ปฏิบัติตนให้อยู่ในกรอบจริยธรรม เพื่อรักษาชื่อเสียงและภาพลักษณ์ที่ดีของสํานักงาน(๒) ส่งเสริมและสนับสนุนการดําเนินนโยบายโดยชอบของสํานักงาน(๓) ไม่กระทําการใดให้เกิดความเสื่อมเสียต่อชื่อเสียง ภาพลักษณ์ และเกียรติภูมิของสํานักงาน(๔) ไม่ใช้เวลาราชการ เงิน ทรัพย์สิน บุคลากร บริการ หรือสิ่งอํานวยความสะดวกของสํานักงานเพื่อประโยชน์ส่วนตัวของตนเองหรือผู้อื่น เว้นแต่ได้รับอนุญาตโดยชอบด้วยกฎหมายข้อ ๑๑ เจ้าหน้าที่ต้องมีจริยธรรมต่อตุลาการศาลปกครอง ผู้บังคับบัญชา ผู้ใต้บังคับบัญชาและผู้ร่วมงาน ดังต่อไปนี้(๑) ปฏิบัติตนเป็นแบบอย่างที่ดีแก่ผู้ใต้บังคับบัญชาในการรักษาจริยธรรม(๒) ปฏิบัติตามคําสั่งของตุลาการศาลปกครองที่ทําหน้าที่บริหาร ผู้บังคับบัญชาซึ่งสั่งในหน้าที่ราชการโดยชอบด้วยกฎหมาย กฎ ระเบียบของทางราชการ และจริยธรรม(๓) ปฏิบัติตนต่อตุลาการศาลปกครอง ผู้บังคับบัญชา ผู้ใต้บังคับบัญชา และผู้ร่วมงานด้วยความชอบธรรม(๔) ให้เกียรติ ละเว้นการใช้กิริยาวาจาที่ไม่สุภาพ และไม่ดูหมิ่นตุลาการศาลปกครองผู้บังคับบัญชา ผู้ใต้บังคับบัญชา และผู้ร่วมงาน(๕) รักษาความสามัคคี ให้ความร่วมมือ ไม่กระทําการอันเป็นการกลั่นแกล้งหรือใช้อํานาจโดยไม่เป็นธรรมต่อผู้ร่วมงานทุกระดับข้อ ๑๒ เจ้าหน้าที่ต้องมีจริยธรรมในการปฏิบัติหน้าที่ ดังต่อไปนี้(๑) ปฏิบัติหน้าที่ด้วยความซื่อสัตย์ สุจริต เที่ยงธรรม ปราศจากอคติ ไม่เลือกปฏิบัติโดยไม่เป็นธรรม โปร่งใส และสามารถตรวจสอบได้(๒) ปฏิบัติหน้าที่อย่างเต็มกําลังความรู้ความสามารถ และเป็นไปตามหลักจรรยาวิชาชีพ(๓) ปฏิบัติหน้าที่ด้วยความรับผิดชอบ รวดเร็ว มีอัธยาศัยไมตรีที่ดี และเต็มใจให้บริการ(๔) ปฏิบัติหน้าที่ด้วยความเป็นกลางทางการเมือง ไม่กระทําการอันเป็นการฝักฝ่ายทางการเมืองหรือกระทําการอันเป็นคุณหรือโทษแก่พรรคการเมืองหรือในทางการเมือง(๕) รักษาความลับของราชการ ต้องไม่เปิดเผยความลับแก่บุคคลใดซึ่งไม่มีอํานาจหน้าที่ตามกฎหมายที่จะล่วงรู้ความลับนั้น(๖) ให้ข้อมูลข่าวสารของราชการตามสิทธิที่ประชาชนพึงได้รับตามกฎหมายอย่างครบถ้วนถูกต้อง และไม่บิดเบือน (๗) ปฏิบัติหน้าที่โดยมุ่งผลสัมฤทธิ์ของงานที่มีประสิทธิภาพและประสิทธิผล รักษาและพัฒนาคุณภาพของงาน และมาตรฐานวิชาชีพโดยเคร่งครัด (๘) ละเว้นการกระทําทั้งปวงที่จะก่อให้เกิดความเสียหายต่อตําแหน่งหน้าที่ของตนหรือของเจ้าหน้าที่อื่น และไม่ก้าวก่ายหรือแทรกแซงการปฏิบัติหน้าที่ของเจ้าหน้าที่อื่นโดยมิชอบ (๙) ไม่ปฏิบัติหน้าที่อันเป็นการหลีกเลี่ยง บิดเบือน ละเว้น หรือขัดต่อกฎหมาย กฎ ระเบียบของทางราชการ และจริยธรรม (๑๐) ไม่ใช้ตําแหน่งหน้าที่หรือนําความสัมพันธ์ส่วนตัวที่ตนมีต่อบุคคลใดมาประกอบการใช้ดุลพินิจกระทําการหรือไม่กระทําการใดให้เป็นคุณหรือเป็นโทษแก่บุคคลนั้น หรือปฏิบัติต่อบุคคลนั้นต่างจากบุคคลอื่นเพราะมีอคติหรือเลือกปฏิบัติ (๑๑) ไม่ใช้ข้อมูลที่ได้มาจากการดําเนินงานไปเพื่อการอื่นอันไม่ใช่การปฏิบัติหน้าที่โดยเฉพาะอย่างยิ่งเพื่อเอื้อประโยชน์แก่ตนเองหรือผู้อื่น ข้อ ๑๓ เจ้าหน้าที่ต้องมีจริยธรรมต่อการดํารงตน ดังต่อไปนี้(๑) ยึดถือประโยชน์ของประเทศชาติและส่วนรวมเหนือกว่าประโยชน์ส่วนตนและพวกพ้องไม่กระทําการใดในฐานะส่วนตัวซึ่งก่อให้เกิดการขัดกันระหว่างประโยชน์ของประเทศชาติและส่วนรวม(๒) เคารพและปฏิบัติตามรัฐธรรมนูญ กฎหมาย ไม่เลี่ยงกฎหมาย ไม่ใช้หรือแนะนําให้ใช้ช่องว่างของกฎหมายเพื่อประโยชน์ของตนเองหรือผู้อื่น(๓) ไม่ละเมิดหลักสําคัญทางศีลธรรม ศาสนา จารีตประเพณี หรือจริยธรรม(๔) ดํารงตนให้เป็นแบบอย่างที่ดีแก่ผู้อื่น พร้อมทั้งน้อมนําปรัชญาเศรษฐกิจพอเพียงมาใช้ในการดํารงชีวิตหมวด หมวด ๓องค์กรคุ้มครองจริยธรรม ข้อ ๑๔ ให้ ก.ขป. ควบคุม กํากับให้มีการปฏิบัติตามระเบียบนี้ โดยมีอํานาจหน้าที่ ดังนี้(๑) กําหนดหลักเกณฑ์และวิธีการ เพื่อการอันจําเป็นในการใช้บังคับระเบียบนี้(๒) ตีความ และวินิจฉัยปัญหาเกี่ยวกับการปฏิบัติตามระเบียบนี้(๓) แต่งตั้งคณะบุคคลหรือบุคคลเพื่อดําเนินการตามระเบียบนี้ (๔) ดําเนินการอื่นตามระเบียบนี้ข้อ ๑๕ ให้ ก.ขป. แต่งตั้งคณะอนุกรรมการจริยธรรมขึ้นคณะหนึ่ง ประกอบด้วย(๑) กรรมการใน ก.ขป. ที่ ก.ขป. มอบหมาย เป็นประธานอนุกรรมการ(๒) ผู้ทรงคุณวุฒิภายนอกจํานวนสองคน ซึ่งสํานักงานเสนอโดยความเห็นชอบของ ก.ขป.เป็นอนุกรรมการ(๓) ข้าราชการฝ่ายศาลปกครองจํานวนสองคน ซึ่งเป็นผู้ดํารงตําแหน่งเลขาธิการ รองเลขาธิการที่ปรึกษา หรือผู้อํานวยการ โดยได้รับเลือกจากการเลือกกันเองของข้าราชการฝ่ายศาลปกครองผู้ดํารงตําแหน่งดังกล่าว เป็นอนุกรรมการ(๔) ผู้แทนเจ้าหน้าที่จํานวนสองคน ซึ่งเป็นบุคคลที่มิใช่ผู้ดํารงตําแหน่งตาม (๓) โดยได้รับเลือกจากเจ้าหน้าที่ด้วยกัน เป็นอนุกรรมการการเลือกอนุกรรมการตาม (๓) และ (๔) ให้เป็นไปตามหลักเกณฑ์และวิธีการที่ ก.ขป. ประกาศกําหนดอนุกรรมการจริยธรรมตาม (๒) (๓) (๔) ต้องไม่เป็นอนุกรรมการในคณะอนุกรรมการด้านวินัยและคณะอนุกรรมการด้านอุทธรณ์และร้องทุกข์ และต้องไม่เคยถูกลงโทษทางวินัยหรือถูกลงโทษกรณีฝ่าฝืนจริยธรรมให้เลขาธิการแต่งตั้งเจ้าหน้าที่หนึ่งคนในสํานักงานเป็นเลขานุการ และอีกสองคนเป็นผู้ช่วยเลขานุการอนุกรรมการตาม (๓) และ (๔) ซึ่งพ้นจากการเป็นเจ้าหน้าที่ของสํานักงานให้พ้นจากการเป็นอนุกรรมการข้อ ๑๖ อนุกรรมการจริยธรรมมีวาระอยู่ในตําแหน่งคราวละห้าปีนับแต่วันที่ได้รับการแต่งตั้งอนุกรรมการซึ่งพ้นจากตําแหน่งอาจได้รับสรรหาหรือเลือกให้เป็นอนุกรรมการอีกได้ข้อ ๑๗ ให้คณะอนุกรรมการจริยธรรมมีอํานาจและหน้าที่ ดังต่อไปนี้(๑) ควบคุม กํากับ และให้คําแนะนําในการใช้บังคับระเบียบนี้(๒) กําหนดมาตรการส่งเสริมและสนับสนุนจริยธรรม(๓) สอดส่องดูแลให้มีการปฏิบัติตามระเบียบนี้(๔) พิจารณาวินิจฉัยชี้ขาดปัญหาอันเกิดจากการใช้บังคับระเบียบนี้ เมื่อได้วินิจฉัยแล้วให้ส่งคําวินิจฉัยให้ ก.ขป. โดยพลัน ถ้า ก.ขป. มิได้วินิจฉัยเป็นอย่างอื่นภายในหกสิบวันนับแต่วันที่ ก.ขป. รับเรื่องให้คําวินิจฉัยของคณะอนุกรรมการจริยธรรมเป็นที่สุด(๕) คุ้มครองเจ้าหน้าที่ซึ่งปฏิบัติตามระเบียบนี้อย่างตรงไปตรงมา มิให้ผู้บังคับบัญชาใช้อํานาจโดยไม่เป็นธรรมต่อเจ้าหน้าที่ผู้นั้น(๖) เสนอแนะการแก้ไขเพิ่มเติมระเบียบนี้ หรือการอื่นที่เห็นสมควรต่อ ก.ขป.(๗) ดําเนินการอื่นตามระเบียบนี้ หรือตามที่ ก.ขป. มอบหมายข้อ ๑๘ ในกรณีที่อนุกรรมการพ้นจากตําแหน่งตามวาระ ให้ดําเนินการสรรหาหรือเลือกอนุกรรมการเพื่อแต่งตั้งเป็นอนุกรรมการจริยธรรมภายในหกสิบวันนับแต่วันที่พ้นจากตําแหน่งตามวาระในกรณีที่ยังมิได้ดําเนินการสรรหาหรือเลือกอนุกรรมการใหม่ ให้อนุกรรมการนั้นปฏิบัติหน้าที่ไปก่อนจนกว่าจะได้ดําเนินการสรรหาหรือเลือกอนุกรรมการใหม่ และให้ถือว่าคณะอนุกรรมการจริยธรรมประกอบด้วยอนุกรรมการเท่าที่เหลืออยู่ แต่ต้องไม่น้อยกว่ากึ่งหนึ่งของอนุกรรมการทั้งหมดข้อ ๑๙ ในกรณีที่อนุกรรมการพ้นจากตําแหน่งก่อนครบกําหนดตามวาระให้ดําเนินการสรรหาหรือเลือกอนุกรรมการแทนภายในหกสิบวันนับแต่วันที่ตําแหน่งนั้นว่างลง เว้นแต่วาระของอนุกรรมการเหลือไม่ถึงหนึ่งร้อยแปดสิบวัน จะไม่สรรหาหรือเลือกอนุกรรมการแทนก็ได้ ผู้ซึ่งได้รับสรรหาหรือเลือกเป็นอนุกรรมการแทนนั้นให้อยู่ในตําแหน่งได้เพียงเท่าวาระที่เหลืออยู่ของผู้ซึ่งตนแทนในกรณีที่อนุกรรมการพ้นจากตําแหน่งก่อนครบกําหนดตามวาระ และยังมีอนุกรรมการเหลืออยู่ไม่น้อยกว่ากึ่งหนึ่งของอนุกรรมการทั้งหมดให้อนุกรรมการเท่าที่เหลืออยู่ปฏิบัติหน้าที่ต่อไปได้และให้ถือว่าคณะอนุกรรมการจริยธรรมประกอบด้วยอนุกรรมการเท่าที่เหลืออยู่ข้อ ๒๐ เลขาธิการ รองเลขาธิการ ที่ปรึกษา และผู้อํานวยการ มีหน้าที่ปฏิบัติตามระเบียบนี้และประพฤติตนให้เป็นแบบอย่างที่ดีแก่ผู้ใต้บังคับบัญชา และให้มีหน้าที่ดังต่อไปนี้(๑) สนับสนุนและส่งเสริมผู้ใต้บังคับบัญชาให้ประพฤติปฏิบัติตามระเบียบนี้(๒) คุ้มครองเจ้าหน้าที่ซึ่งปฏิบัติตามจริยธรรมมิให้ถูกกลั่นแกล้งหรือถูกใช้อํานาจโดยไม่เป็นธรรมในกรณีที่เลขาธิการ รองเลขาธิการ ที่ปรึกษา หรือผู้อํานวยการ ถูกเจ้าหน้าที่ผู้ใดกล่าวหาว่าไม่ปฏิบัติตามจริยธรรม บุคคลผู้ถูกกล่าวหาดังกล่าวจะดําเนินการแต่งตั้ง โยกย้าย เลื่อนเงินเดือน แต่งตั้งคณะกรรมการสืบสวนข้อเท็จจริงหรือคณะกรรมการสอบสวนทางวินัย หรือดําเนินการทางจริยธรรมหรือดําเนินการอื่นใดที่จะกระทบต่อสิทธิหรือหน้าที่ของเจ้าหน้าที่ผู้กล่าวหานั้นมิได้ เว้นแต่จะได้รับความเห็นชอบจากคณะอนุกรรมการจริยธรรมแล้ว(๓) ปฏิบัติตามมติหรือคําวินิจฉัยของ ก.ขป. หรือคณะอนุกรรมการจริยธรรม(๔) ดูแลและติดตามให้ผู้ใต้บังคับบัญชาปฏิบัติตามระเบียบนี้อย่างเคร่งครัด(๕) รวบรวมปัญหาการปฏิบัติตามระเบียบนี้ และข้อเสนอแนะในการปรับปรุงระเบียบนี้ หรือการอื่นตามที่เห็นสมควรเสนอคณะอนุกรรมการจริยธรรมเพื่อนําเสนอ ก.ขป. ต่อไป (๖) ดําเนินการอื่นตามระเบียบนี้ หรือตามที่ ก.ขป. หรือคณะอนุกรรมการจริยธรรมมอบหมายหมวด หมวด ๔ การดําเนินการทางจริยธรรม ข้อ ๒๑ ในกรณีที่มีข้อสงสัยหรือมีผู้ทักท้วงว่าการกระทําใดของเจ้าหน้าที่อาจขัดจริยธรรมตามระเบียบนี้ เจ้าหน้าที่ต้องไม่กระทําการดังกล่าว หรือหากกระทําการดังกล่าวต้องหยุดการกระทําและส่งเรื่องให้คณะอนุกรรมการจริยธรรมพิจารณาวินิจฉัย ในกรณีที่คณะอนุกรรมการจริยธรรมวินิจฉัยว่าการกระทํานั้นขัดจริยธรรมเจ้าหน้าที่จะกระทําการนั้นมิได้ข้อ ๒๒ เมื่อรู้หรือพบเห็นการฝ่าฝืนจริยธรรมตามระเบียบนี้ เจ้าหน้าที่มีหน้าที่ต้องรายงานการฝ่าฝืนจริยธรรมดังกล่าวพร้อมพยานหลักฐาน (ถ้ามี) ต่อผู้บังคับบัญชาที่ตนสังกัด เพื่อให้ดําเนินการตามข้อ ๒๓ข้อ ๒๓ กรณีมีการร้องเรียนหรือปรากฏเหตุว่ามีเจ้าหน้าที่อาจประพฤติปฏิบัติฝ่าฝืนจริยธรรมตามระเบียบนี้ ให้เลขาธิการสั่งให้ดําเนินการสืบสวน หรือพิจารณาในเบื้องต้นตามวิธีการที่เห็นสมควรถ้าไม่ปรากฏข้อเท็จจริงว่ามีการฝ่าฝืนจริยธรรมให้สั่งยุติเรื่อง แต่หากปรากฏข้อเท็จจริงว่ามีการฝ่าฝืนจริยธรรมให้ดําเนินการทางวินัยตามข้อ ๒๔ ต่อไปในกรณีที่มีการร้องเรียนหรือปรากฏเหตุว่าเลขาธิการอาจประพฤติปฏิบัติฝ่าฝืนจริยธรรมตามระเบียบนี้ให้รายงานต่อคณะอนุกรรมการจริยธรรม เพื่อขอให้นําเสนอต่อประธานศาลปกครองสูงสุดเพื่อสั่งให้ดําเนินการสืบสวน หรือพิจารณาในเบื้องต้นตามวิธีการที่เห็นสมควร ถ้าไม่ปรากฏข้อเท็จจริงว่ามีการฝ่าฝืนจริยธรรมให้สั่งยุติเรื่อง แต่หากปรากฏข้อเท็จจริงว่ามีการฝ่าฝืนจริยธรรมให้ดําเนินการทางวินัยตามข้อ ๒๔ต่อไปข้อ ๒๔ การฝ่าฝืนจริยธรรมตามที่กําหนดไว้ในหมวด ๒ ของระเบียบนี้ ให้ถือว่าเป็นการกระทําผิดทางวินัยตามกฎหมายว่าด้วยการจัดตั้งศาลปกครองและวิธีพิจารณาคดีปกครอง ระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง หรือระเบียบคณะกรรมการข้าราชการฝ่ายศาลปกครองว่าด้วยลูกจ้างของสํานักงานศาลปกครอง แล้วแต่กรณี และการดําเนินการเกี่ยวกับการกระทําผิดทางวินัยดังกล่าวให้เป็นไปตามหลักเกณฑ์และวิธีการเกี่ยวกับการดําเนินการทางวินัยตามกฎหมายหรือระเบียบว่าด้วยการนั้น สําหรับการกระทําที่จะเป็นความผิดวินัยร้ายแรงหรือไม่ร้ายแรงให้พิจารณาจากพฤติกรรมของการฝ่าฝืน ความจงใจหรือเจตนา มูลเหตุจูงใจความสําคัญและระดับตําแหน่งตลอดจนหน้าที่ความรับผิดชอบของผู้ฝ่าฝืน อายุ ประวัติและความประพฤติในอดีต สภาพแวดล้อมแห่งกรณีผลร้ายอันเกิดจากการฝ่าฝืน และเหตุอื่นอันควรนํามาประกอบการพิจารณากรณีที่ผลการสอบสวนปรากฏว่ามีการฝ่าฝืนจริยธรรมให้ผู้มีอํานาจสั่งบรรจุและแต่งตั้งมีคําสั่งลงโทษทางวินัยตามควรแก่กรณี ในกรณีที่การฝ่าฝืนจริยธรรมและมีเหตุอันควรลดหย่อนจะนํามาประกอบการพิจารณาลดโทษก็ได้ ในกรณีที่การฝ่าฝืนจริยธรรมและมีเหตุอันควรงดโทษจะงดโทษให้โดยให้ทําทัณฑ์บนเป็นหนังสือหรือว่ากล่าวตักเตือนหรือสั่งให้ได้รับการพัฒนาตามที่เห็นสมควรก็ได้ข้อ ๒๕ การอุทธรณ์คําสั่งลงโทษทางวินัยที่ฝ่าฝืนจริยธรรมตามข้อ ๒๔ ให้เป็นไปตามหลักเกณฑ์และวิธีการเกี่ยวกับการอุทธรณ์ตามกฎหมายว่าด้วยการจัดตั้งศาลปกครองและวิธีพิจารณาคดีปกครอง ระเบียบคณะกรรมการข้าราชการฝ่ายศาลปกครองว่าด้วยพนักงานราชการศาลปกครอง หรือระเบียบคณะกรรมการข้าราชการฝ่ายศาลปกครองว่าด้วยลูกจ้างของสํานักงานศาลปกครอง แล้วแต่กรณีข้อ ๒๖ ในการสรรหา การบรรจุและแต่งตั้ง การเลื่อนตําแหน่ง การเลื่อนเงินเดือน การย้ายหรือการโอน และการลงโทษเจ้าหน้าที่ให้คํานึงถึงพฤติกรรมทางจริยธรรมของเจ้าหน้าที่ประกอบด้วยข้อ ๒๗ เมื่อมีปัญหาการปฏิบัติตามจริยธรรมในเรื่องใด เจ้าหน้าที่อาจเสนอเรื่องที่เป็นปัญหาดังกล่าวต่อผู้บังคับบัญชาเพื่อนําเสนอขอคําวินิจฉัยจากคณะอนุกรรมการจริยธรรมได้ และให้คณะอนุกรรมการจริยธรรมดําเนินการตามข้อ ๑๗ (๔) ต่อไปบทเฉพาะกาล บทเฉพาะกาล ข้อ ๒๘ ให้ดําเนินการแต่งตั้งคณะอนุกรรมการจริยธรรมตามระเบียบนี้ ภายในเก้าสิบวันนับแต่วันที่ระเบียบนี้มีผลใช้บังคับผู้มีอํานาจลงนาม ประกาศ ณ วันที่ ๒๗ ธันวาคม พ.ศ. ๒๕๕๕ หัสวุฒิ วิฑิตวิริยกุล ประธานศาลปกครองสูงสุด ประธานกรรมการข้าราชการฝ่ายศาลปกครอง